<classify> MAOFISA Mawasiliano serikalini wametakiwa kuelezea miradi mikubwa na midogo inayotekelezwa na Serikali ya Awamu ya Tano, wasipoisemea wapinzani wa maendeleo watasiemea kwa kuharibu.Akifungua mafunzo ya siku tano jijini hapa katika semina yaliyoandaliwa na Chama cha Maofisa Mawasiliano Serikalini TAGCO na Idara ya Habari- Maelezo, Naibu Waziri wa Habari, Sanaa, Utamaduni na Michezo, Juliana Shonza.Isemeeni miradi ya maendeleo inayotekelezwa na serikali, msiposema wenzenu watafanya hivyo kwa kupotosha,amesemaAmewaambia maofisa mawasiliano kutoka wizara, taasisi na halmashauri nchini waisemee miradi hiyo inayotekelezwa na serikali hasa midogo iliyopo katika maeneo yao, ambayo wananchi wanataka kuisikia na inaridhisha na kifurahisha.Alimpongeza Mkurugenzi wa Idara ya Habari- Maelezo, Dk Hassan Abbasi kwa kuwa mstari wa mbele katika kueleza mafanikio ya serikali na hata kuhakikisha sekta ya habari inakuwa na waandishi mahiri, wenye weledi na wanaoandika habari sahihi za serikali.Amesema serikali ilileta sheria ya habari na ikapitishwa na Bunge ambayo ni nzuri, pamoja na malengo mengine inataka waandishi wawe na taaluma walau ya stashahada na kusiwe na makanjanja katika talaamu hiyo.Awali Dk Abbasi ambaye pia ni Msemaji Mkuu wa Serikali, alisema semina hiyo inalenga kuwajengea uwezo waandishi wa habari katika uandishi wa habari za serikali, utumiaji wa picha kwenye televisheni na habari za kwenye mitandao ili zote ziandikwe kimkakati.Dk Abbasi ambaye ni Mkurugenzi wa Habari- Maelezo alisema pamoja na mafunzo hayo pia itatumika kwa ajili ya kubadilisha uzoefu na uzoefu katika kuhakikisha maofisa habari wanaandika habari za serikali katika vyanzo mbalimbali magazeti, redio na mitandao ya kijamii kimkakati.Ofisa Habari wa Ukumbi wa Kimataifa wa Mikutano Arusha AICC, Fred Maro alipongeza juhudi zinazofanywa na Mkurugenzi wa Maelezo, Dk Abbasi kusimamia taaluma kwa waandishi katika kutekeleza kazi zao.Katibu wa TAGCO Abdul Njaidi alisema semina hiyo ya siku tano ni ya pili kufanyika, ya kwanza ilifanyika jijini Mwanza mwaka jana.  <topic>: KITAIFA 